Хасан и Ибрахим Игнатови

**Хасан и Ибрахим Игнатови** (род. 15 декември 2003 г. в Шумен, България) са български пианисти.

## Биография

Близнаците Хасан и Ибрахим са родени в семейство на музиканти. Те имат 2 по-големи сестри близначки – Мерлин Игнатова и Нермин Игнатовародени през 1997 г.[2][3] На 5-годишна възраст близнаците получават първите си музикални напътствия от баща си Денис Игнатов и професионално започват да се занимават с пиано от 21-ви септември 2011 г. с музикалния педагог Маринела Маринова, а понастоящем известният клавирен педагог Мария Гинева от Варненското музикално училище. Момчетата, заедно с баща си и близначките Мерлин и Нермин участват в група „Икизлер“ (Групата на близнаците).

## Ранен живот

Двамата се интересуват от класическата музика, от произведения на известни европейски и световни композитори като Панчо Владигеров, Бах, Рахманинов, Лист, Бетовен, Моцарт и др. Голямата им мечта е да станат световно известни концертиращи пианисти и диригенти и да прославят България на международните и световни музикални подиуми.

## Кариера

Носители са на десетки награди от родни и чуждестранни конкурси. Представят България на дванадесетото издание на детския песенен конкурс „Евровизия“ в Малта заедно с Крисия Тодорова, като песента им се класира на второ място. На 11-годишна възраст издават първия си самостоятелен сборник от авторски творби. Хасан и Ибрахим с първи сборник авторска музика

Въпреки крехката си възраст младите пианисти Хасан и Ибрахим имат вече над 50 награди от различни национални и чуждестранни надпревари – България, Турция, Република Македония, Австрия, Малта, САЩ и Русия. За кратката музикална кариера, виртуозите на пианото Хасан и Ибрахим Игнатови като индивидуални изпълнители и клавирно дуо са печелили много престижни национални и международни конкурси като на 9-ия Международен конкурс „Франц Шуберт“, 7-мия Международен конкурс за пианисти „Лист-Барток-Лигети, 4-ти Национален конкурс „Димитър Ненов“, „Международен конкурс за немска и австрийска музика, Национален конкурс „Панчо Владигеров“, 10-ти Международен конкурс „Млади виртуози “, Международен клавирен конкурс „VIVAPIANO“ 2014 , 2-ри Международен конкурс за млади пианисти „Андрей Стоянов“, 24-ти Национален конкурс за певци и инструменталисти „Светослав Обретенов“, 9-ти Международен конкурс за пианисти „Pera Piyano“ (Истанбул, Турция), Международен конкурс млади музиканти „Ohrid Pearls“, 12-ти Международен Ротари музикален конкурс (Москва, Русия)[21] и много други.

На 8-годишна възраст са сред най-успелите деца на Фондация „Димитър Бербатов“. На 9 години участват в Международния музикален фестивал „Варненско лято“ 2013 г. На 10-годишна възраст участват в 6- тата Церемонията по награждаване на „Успелите деца на България“ на Фондация „Димитър Бербатов“ в предаването „Шоуто на Слави“, където са забелязани и избрани да участват в „Детска Евровизия“ 2014, за да представят България с Крисия Тодорова. През лятото на 2014 г. Хасан и Ибрахим участват в майсторския клас на проф. Мария Принц (Австрия), по-късно през септември изнасят първия си концерт в родния им град с Държавен симфоничен оркестър, Шумен. През есента на 2014 г. имат концерт във Виена с подкрепата на Българския културен институт „Дом Витгенщайн“ и също така участват в Концерта на лауреатите.

## Евровизия

На 25 юли 2014 година Слави Трифонов обявява в шоуто си, че са получили предложение от Българската национална телевизия, Крисия Тодорова да представи България на детската „Евровизия“ заедно с Хасан и Ибрахим. Тримата трябва да изпълнят авторска песен на Крисия на български език, каквато екипът на Шоуто изготвя успешно 2 месеца по-късно. Песента носи името „Планетата на децата“. Музиката е записана от Плевенската филхармония и Евгени Димитров, а текстът е написан от Крисия и Ивайло Вълчев.

На 9 ноември 2014 година екип от 10 души, бащата на близнаците, майката и вокалният педагог на Крисия Свилена Дечева, репортери от двете телевизии, а по-късно и Евгени Димитров, заминават за Валета. Крисия, Хасан и Ибрахим се представят под номер 2 и завоюват второ място със 147 точки.

### След Евровизия

В деня на завръщането си от „Евровизия“ малките таланти са специални гости на „Гласът на България“, където изпълняват песента „Моя страна, моя България“. Звездното трио гостува на държавния глава на „Дондуков“ 2. Росен Плевнелиев кани Крисия Тодорова, Хасан и Ибрахим Игнатови да участват в концерта „Българската коледа“, който традиционно се провежда в Народния театър. Гостуват в Народното събрание, където депутатите в залата ги аплодират на крака и председателят на парламента Цецка Цачева ги поздравява за огромния успех на „Евровизия“

Близнаците Хасан и Ибрахим Игнатови бяха посрещнати като герои и в родния си град Шумен от кмета на града Красимир Костов, училището им и др. На специална церемония виртуозните пианисти получават „Златна значка“ на Шумен.

Малките пианисти досега са изнесли концерти в Москва, Ню Йорк, Виена, София[37], Добрич[38][39], Димитровград, Плевен, Варна, Пловдив, Сливен, Пазарджик, Разград.

Крисия, Хасан и Ибрахим са определени за „Събитието на 2014-та“ по БНТ, а в първите дни на Новата 2015-та година разбират, че са докарали детска „Евровизия“ 2015 в България след отказа на Италия.

Последват и първите места и „Гран при“ за клавирното им дуо в XI Национален детско-юношески конкурс за музикално изкуство „Орфеева дарба“. След предварително изпращане на записи от виртуозните изпълнения на Хасан и Ибрахим, Международният конкурс „American Protègè“ (Ню Йорк, САЩ) ги отличава с 2 Първи награди като солови изпълнители и Втора награда за клавирното дуо сред 640 участници от цял свят. Последва покана от Международния конкурс „American Protege“ за участие в концерта на победителите в едноименната, световно известна зала *Карнеги Хол* в Ню Йорк, САЩ.

Малките виртуози на пианото Хасан и Ибрахим продължават концертите си с Софийската Филхармония, откриват Международните детско-юношески хорови празници „Добри Войников“. Последват първи награди от IV-тия Международен конкурс за пианисти-непрофесионалисти „VIVAPIANO 2015“. Получават наградата „Достоен българин“ на вестник „24 часа“, почетна грамота за талантливо творческо развитие от Министерство на културата на Република България по случай 24-ти май, Денят на българската просвета и култура, и на славянската писменост, награда на „BG Radio“ за най-добър песенен клип заедно с Крисия Тодорова.

На специална церемония в курортен комплекс „Златни пясъци“ получават почетен дилпом  от НАСО (Нацонален алианс за социална отговорност) за изключителни постижения в областта на изкуството и културата и принос за социалното и европейско развитие на България.

След стъпване на американска земя Хасан и Ибрахим изнасят редица концерти в българските училища на Ню Йорк „Христо Ботев“ и „Гергана“, Генералното консулство на България в Ню Йорк. Сред поредицата от концерти в града, който не „спи“, е участието им в концерта на победителите на Международния конкурс „American Protege“, който се състоя в легендарната зала „Карнеги Хол“.

На 25 септември 2015 г. Хасан и Ибрахим участват в мега концерта на Слави Трифонов и Ку-Ку бенд на Националния стадион „Васил Левски“ пред над 70 000 души.

На 13-тото издание на Детската Евровизия Хасан и Ибрахим, заедно с Крисия, участваха на церемонията по откриване на конкурса като победители, а на самата вечер на финала, изпълниха песента „Планетата на децата“ в нов вариант с детския хор на БНР .

Успехите на Хасан и Ибрахим продължават и през 2016 година, като Хасан се класира втори на 24-тото издание на престижния „Международен пиано конкурс за деца и юноши „Фредерик Шопен“ в Полша, където се състезават участници от цял свят – САЩ, Русия, Украйна, Полша, Испания, Корейска народнодемокртична република, Южна Корея, Молдова, Германия, Беларус и др. Заради дългогодишната си съвместна работа близнаците обичат да казват,че успехите им са общи, така че  и Ибрахим се окичва с гордостта да е втори в света.

## Галерия

Крисия Тодорова, Хасан Игнатов и Ибрахим Игнатов